Turkiyada Jihodi Jonning sherigi ekanligi gumon qilinayotgan kimsa qo‘lga olindi

Jihodi Jon nomi bilan tanilgan va 12-noyabr kuni Suriyadagi Rakka shahriga berilgan aviazarba chog‘ida yo‘q qilingani aytilayotgan britaniyalik terrorchi Muhammad Emvaziy bilan aloqadorlikda gumon etilgan kimsa Istambulda qo‘lga olindi. Bu haqda “Gazeta.ru” xabar berdi.

Tergovdagi manbaning ma’lum qilishicha, gumonlanuvchining ismi-sharifi Eyne Lesli Devis bo‘lib, u Suriyadagi chet ellik tutqunlarni qo‘riqlash yuklatilgan britaniyalik jangarilar guruhi a’zosi bo‘lgan.